CELEX: 62008CA0040
Language: el
Date: 2009-10-06 00:00:00
Title: Υπόθεση C-40/08: Απόφαση του Δικαστηρίου (πρώτο τμήμα) της 6ης Οκτωβρίου 2009 [αίτηση του Juzgado de Primera Instancia no4 de Bilbao (Ισπανία) για την έκδοση προδικαστικής αποφάσεως] — Asturcom Telecomunicaciones SL κατά Cristina Rodríguez Nogueira (Οδηγία 93/13/ΕΟΚ — Συμβάσεις συναπτόμενες με τους καταναλωτές — Καταχρηστική ρήτρα διαιτησίας — Ακυρότητα — Διαιτητική απόφαση που έχει αποκτήσει ισχύ δεδικασμένου — Αναγκαστική εκτέλεση — Αρμοδιότητα του εθνικού δικαστηρίου της εκτελέσεως να εξετάσει αυτεπαγγέλτως την ακυρότητα της καταχρηστικής ρήτρας διαιτησίας — Αρχές της ισοδυναμίας και της αποτελεσματικότητας)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/7
            
         Απόφαση του Δικαστηρίου (πρώτο τμήμα) της 6ης Οκτωβρίου 2009 [αίτηση του Juzgado de Primera Instancia no4 de Bilbao (Ισπανία) για την έκδοση προδικαστικής αποφάσεως] — Asturcom Telecomunicaciones SL κατά Cristina Rodríguez Nogueira
   (Υπόθεση C-40/08) (1)
   
   (Οδηγία 93/13/ΕΟΚ - Συμβάσεις συναπτόμενες με τους καταναλωτές - Καταχρηστική ρήτρα διαιτησίας - Ακυρότητα - Διαιτητική απόφαση που έχει αποκτήσει ισχύ δεδικασμένου - Αναγκαστική εκτέλεση - Αρμοδιότητα του εθνικού δικαστηρίου της εκτελέσεως να εξετάσει αυτεπαγγέλτως την ακυρότητα της καταχρηστικής ρήτρας διαιτησίας - Αρχές της ισοδυναμίας και της αποτελεσματικότητας)
   2009/C 282/12
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia no4 de Bilbao
   
      Διάδικοι στην υπόθεση της κύριας δίκης
   
   Asturcom Telecomunicaciones SL
   
      κατά
   
   Cristina Rodríguez Nogueira
   
      Αντικείμενο
   
   Αίτηση εκδόσεως προδικαστικής αποφάσεως — Juzgado de Primera Instancia no 4 de Bilbao — Ερμηνεία της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29) — Κατάλληλα και αποτελεσματικά μέτρα για να παύσει η χρήση καταχρηστικών ρητρών — Αίτηση εκδόσεως απογράφου οριστικής διαιτητικής αποφάσεως που εκδόθηκε ερήμην της καθής βάσει καταχρηστικής ρήτρας διαιτησίας
   
      Διατακτικό
   
   Η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι το εθνικό δικαστήριο που επιλαμβάνεται εκδόσεως απογράφου διαιτητικής αποφάσεως, η οποία απέκτησε ισχύ δεδικασμένου και είχε εκδοθεί ερημοδικούντος του καταναλωτή, υποχρεούται να εξετάζει αυτεπαγγέλτως τον καταχρηστικό χαρακτήρα της ρήτρας διαιτησίας, εφόσον, σύμφωνα με τους εθνικούς δικονομικούς κανόνες, μπορεί να προβαίνει σε μια τέτοια εξέταση στο πλαίσιο παρόμοιας φύσεως αγωγής του εσωτερικού δικαίου. Σε μια τέτοια περίπτωση, εναπόκειται στο εν λόγω δικαστήριο να συναγάγει όλες τις συνέπειες που απορρέουν εξ αυτού σύμφωνα με το εθνικό του δίκαιο, ώστε να εξασφαλίζεται ότι η εν λόγω ρήτρα δεν θα δεσμεύει τον καταναλωτή.
   
      (1)  ΕΕ C 92 της 12.4.2008.